CELEX: 62011CN0475
Language: et
Date: 2011-09-19 00:00:00
Title: Kohtuasi C-475/11: Eelotsusetaotlus, mille on esitanud Berufsgericht für Heilberufe bei dem Verwaltungsgericht Giessen (Saksamaa) 19. septembril 2011 — Kostas Konstantinidese suhtes algatatud ametikohtu menetlus

3.12.2011   
            
            
               ET
            
            
               Euroopa Liidu Teataja
            
            
               C 355/9
            
         Eelotsusetaotlus, mille on esitanud Berufsgericht für Heilberufe bei dem Verwaltungsgericht Giessen (Saksamaa) 19. septembril 2011 — Kostas Konstantinidese suhtes algatatud ametikohtu menetlus
   (Kohtuasi C-475/11)
   2011/C 355/14
   Kohtumenetluse keel: saksa
   
      Eelotsusetaotluse esitanud kohus
   
   Berufsgericht für Heilberufe bei dem Verwaltungsgericht Giessen
   
      Põhikohtuasja pooled
   
   
      Vastustaja: Kostas Konstantinides
   
      Menetlusosaline: Landesärztekammer Hessen
   
      Eelotsuse küsimused
   
   Seoses Euroopa Parlamendi ja nõukogu 7. septembri 2005. aasta direktiivi 2005/36/EÜ kutsekvalifikatsioonide tunnustamise kohta (1) artikli 5 lõikega 3:
   
               1.
            
            
               Kas Hesseni liidumaa 2. septembri 1998. aasta arstide eetikakoodeksi (Hessisches Ärzteblatt 1998, lk I–VIII), mida on viimati muudetud 1. detsembril 2008 (Hessisches Ärzteblatt 2009, lk 749) (edaspidi „eetikakoodeks”), § 12 lõige 1 on kutsealane eeskiri, mille rikkumise korral teenuseosutaja poolt vastuvõtvas riigis võib läbi viia ametikohtu menetluse distsiplinaarmenetluse tähenduses seoses raske kutsealase rikkumisega, mis on otseselt ja konkreetselt seotud tarbijakaitse ning -ohutusega?
            
         
               2.
            
            
               Kui eelmisele küsimusele tuleb vastata jaatavalt, siis kas see on nii ka juhul, kui teenuseosutaja (käesoleval juhul arsti) tehtud operatsiooni kohta puudub vastuvõtvas riigis kehtivas tervishoiuteenuste loetelus (Gebührenordnung für Ärzte, GOÄ) asjakohane piirhind?
            
         
               3.
            
            
               Kas kutsealaga kokkusobimatut reklaami puudutavad sätted (eetikakoodeksi § 27 lõiked 1–3 koostoimes eetikakoodeksi D osa punktiga 13) on kutsealane eeskiri, mille rikkumise korral teenuseosutaja poolt vastuvõtvas riigis võib läbi viia ametikohtu menetluse distsiplinaarmenetluse tähenduses seoses raske kutsealase rikkumisega, mis on otseselt ja konkreetselt seotud tarbijakaitse ning -ohutusega?
            
         
               B.
            
            
               Seoses direktiivi 2005/36/EÜ artikli 6 esimese lause punktiga a:
               Kas direktiivi 2005/36 ülevõtmiseks vastu võetud Hesseni liidumaa tervishoiutöötajate seaduse (Hessisches Gesetz über die Berufsvertretungen, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Tierärzte, Apotheker, Psychologischen Psychotherapeuten und Kinder- und Jugendlichenpsychotherapeuten (Heilberufsgesetz) — mis on avaldatud 7. veebruaril 2003 (Gesetz- und Verordnungsblatt I, lk 123) ja mida on viimati muudetud 24. märtsi 2010. aasta seadusega (Gesetz- und Verordnungsblatt I, lk 123) — § 3 lõigete 1 ja 3 muutmine 16. oktoobri 2006. aasta kolmanda tervishoiutöötajate seaduse muutmise seadusega (Drittes Gesetz zur Änderung des Heilberufsgesetzes, Gesetz- und Verordnungsblatt I, lk 519) tähendab direktiivi 2005/36 eelviidatud sätete nõuetekohast ülevõtmist, kui nii asjaomased eetikakoodeksid kui ka tervishoiutöötajate seaduse kuuendas osas sätestatud ametikohtualluvuse eeskirjad tunnistatakse täielikult kohaldatavaks ka nende teenuseosutajate (käesolevas asjas arstide) suhtes, kes ELTL artiklist 57 (endine EÜ artikkel 50) tuleneva teenuste osutamise vabaduse alusel pakuvad teenuseid vastuvõtvas riigis ajutiselt?
            
         
      (1)  ELT L 255, lk 22.